4. การประกอบธุรกิจของแต่ละสายผลิตภัณฑ์

บริษัทฯ
ดำเนินธุรกิจจัดจำหน่ายผลิตภัณฑ์ก่อสร้างตกแต่งภายในคุณภาพสูงสำหรับสำนักงานและที่อยู่อาศัยแบบครบวงจร
ด้วยรายการสินค้ากว่า 2,000 รายการ ซึ่งสามารถแบ่งออกเป็น 2 ประเภท ได้แก่

1.  ผลิตภัณฑ์ที่เป็นตราสินค้าของบริษัท ได้แก่ ALLOY, BSM TIS, BSM40, Ceiling Décor,
    ULTRAWALL, BSM SERVE BOARD, ECO ONE, Lignia Flooring เป็นต้น

2.  ผลิตภัณฑ์ที่บริษัทเป็นตัวแทนจำหน่าย ได้แก่ FLETCHER, C&A, Dura Pine, Gyproc,
    SHERA, Weber, เป็นต้น

ลักษณะผลิตภัณฑ์

ผลิตภัณฑ์ของบริษัทฯ สามารถแบ่งออกเป็น 5 กลุ่มผลิตภัณฑ์ ดังนี้

1.  ระบบผนังกั้นห้องภายในอาคาร (Partition) อาทิ ระบบเฟรมผนังกั้นห้อง ALLOY
    Partition, BSM Partition,  มือ จับสแตนเลสและอุปกรณ์ Alloy Door Hardware
    ซึ่งผลิตภัณฑ์ตกแต่งภายในสำนักงานส่วนใหญ่จะเป็นผลิตภัณฑ์ภายใต้ลิขสิทธิ์ตราสินค้าของบริษัทฯ

2.  ผลิตภัณฑ์ยิปซัมสำหรับผนังและฝ้าเพดาน (Gypsum Wall & Ceiling systems) อาทิ
    ผนังยิบซั่ม ฝ้าเพดานยิปซั่ม, ระบบโครงคร่าวผนัง ระบบโครงคร่าวเพดาน BSM ที-บาร์,
    ระบบผนังและฉนวนกันความร้อน, ช่องฝ้าเซอร์วิส BSM Serve Board

3.  ผลิตภัณฑ์สำหรับงานพื้น (Floorings)  อาทิ พรมปูพื้น Tandus และพื้นไม้คุณภาพสูง
    Lignia  ที่มีคุณสมบัติพิเศษในการป้องกันการเปียกชื้น เป็นผลิตภัณฑ์ที่เป็นมิตรกับสิ่งแวดล้อม

4.  ผลิตภัณฑ์ไม้เพื่อสิ่งแวดล้อม (Sustainable Timber Products) อาทิ
    ไม้สำหรับงานเฟอร์นิเจอร์ EcoOne MDF, Greenlam, 3M และผลิตภัณฑ์ไม้ภายนอก
    Durapine มุ่งมั่นนำเสนอผลิตภัณฑ์ไม้ที่เป็นมิตรกับสิ่งแวดล้อม

5.  ผลิตภัณฑ์ระบบประตู และหน้าต่างอัจฉริยะ (Architectural Door & Window Systems)
     อาทิ Fletcher Door and Window
    ซึ่งมีจุดเด่นเน้นการใช้งานง่ายผสานกับดีไซน์อย่างลงตัว แข็งแรง ทนทาน,
    อุปกรณ์ประตูระบบต่างๆ

บริษัทฯ
เน้นจัดหาผลิตภัณฑ์ก่อสร้างตกแต่งภายในมาจำหน่ายเฉพาะผลิตภัณฑ์ที่มีรูปแบบดีไซน์สวยงามและทันสมัย
รวมไปถึงวัสดุที่ใช้ผลิตจะต้องมีคุณภาพดี
ผสมผสานกับกลยุทธ์การตลาดโดยเฉพาะการให้บริการที่จัดส่งสินค้าที่รวดเร็ว
รวมถึงการคิดค้นนวัตกรรมและสร้างสรรค์ผลิตภัณฑ์ใหม่สม่ำเสมอ
เพื่อให้ครอบคลุมและตอบสนองความต้องการของผู้ออกแบบ
ผู้รับเหมาและลูกค้ากลุ่มเป้าหมายของบริษัทฯ นอกจากนี้ บริษัทฯ
ยังมีทีมงานที่เชี่ยวชาญและมีประสบการณ์สูงในการให้คำปรึกษาแก่กลุ่มลูกค้า
และคอยช่วยเหลือลูกค้าในด้านการออกแบบตกแต่งภายในและการเลือกใช้ผลิตภัณฑ์ที่เหมาะสมกับรูปแบบของงานตกแต่งภายใน

ตารางสรุปประเภทผลิตภัณฑ์และคุณสมบัติของผลิตภัณฑ์

+----------------------+------------------+----------------------------+
| ผลิตภัณฑ์               | ร                | การใช้งาน/คุณสมบัติ            |
|                      | ูปภาพตัวอย่างผลิตภัณฑ์ |                            |
+======================+==================+============================+
| 1.  ระ               |                  |                            |
| บบผนังกั้นห้องภายในอาคาร |                  |                            |
|     (Partition)      |                  |                            |
+----------------------+------------------+----------------------------+
|   ระบบเฟรมผนังกั้นห้อง   | []               | ผลิตภัณฑ์ตกแต่งภายในสำนักงาน    |
|   ALLOY Partition,   |                  | อาทิ ระบบเฟรมผนังกั้นห้อง       |
|   BSM Partition, มือ  | []               | ระบบเฟรมอลูมิเนียมสำเร็จรูป     |
|   จับสแตนเลสและอุปกรณ์  |                  | ใช้ในการกั้นระบบผนังภายในอาคาร |
|   Alloy Door         |                  | สวยงาม ทันสมัย ดูมีสไตล์        |
|   Hardware           |                  | และช่วย                     |
|   ซึ่งผลิตภัณ            |                  | สร้างบรรยากาศในการทำงานที่ดีขึ้น |
| ฑ์ตกแต่งภายในสำนักงานส่ว |                  |                            |
| นใหญ่จะเป็นผลิตภัณฑ์ภายใต |                  |                            |
| ้ลิขสิทธิ์ตราสินค้าของบริษัทฯ |                  |                            |
+----------------------+------------------+----------------------------+
| 2.  ผลิตภัณฑ์ยิป         |                  |                            |
| ซัมสำหรับผนังและฝ้าเพดาน |                  |                            |
|     (Gypsum Wall &   |                  |                            |
|     Ceiling systems) |                  |                            |
+----------------------+------------------+----------------------------+
| -   ระบบโครงคร่าวผนัง  | []               | ชุดผลิตภัณฑ์สำหรับงานฝ้าเพดาน    |
|                      |                  | ถูกออกแบบตามมาตรฐานสากล     |
|    ระบบโครงคร่าวเพดาน |                  | เพื่อให้ง่ายในการติดตั้ง          |
|     ตราสินค้า “BSM     |                  | โครงสร้างแข็งแรง ปลอดสนิม     |
|     TIS”, “BSM 40”   |                  | สามารถออกแบบได้หลาย         |
|                      |                  | รูปแบบเพื่อตกแต่งภายในเหมาะสำห |
|                      |                  | รับบ้านพักอาศัยและอาคารสำนักงาน |
+----------------------+------------------+----------------------------+
| -                    | []               | ผลิตด้วยเทคโนโลยีมาตรฐาน      |
| ช่องเปิดฝ้าเพดานสำเร็จรูป |                  | เพื่อ                        |
|                      |                  | ตอบสนองงานที่ต้องการความพิถีพิถัน |
|   ตราสินค้า “BSM SERVE |                  | มีความปลอดภัย                |
|   BOARD”             |                  | สะดวกในการใช้งาน            |
|                      |                  | ประหยัดเวลาติดตั้ง แข็งแรง      |
|                      |                  | เปิดปิดง่าย ไร้รอยต่อ           |
|                      |                  | และทาสีได้ตามต้องการ          |
+----------------------+------------------+----------------------------+
| -   บัวตกแต่งเพดานยิบซั่ม | []               | บัวตกแต่งขอบเพดานยิบซั่ม        |
|                      |                  | เข้า                        |
|   ตราสินค้า “Ceiling   |                  | มุมรอยต่อระหว่างฝ้าเพดานและผนัง |
|   Décor”             |                  | เพื่อความสวยงาม              |
|                      |                  | อ                          |
|                      |                  | ีกทั้งยังไม่ทำให้เกิดมลพิษเมื่อโดนไฟ |
|                      |                  | ซึ่งแตกต่างจากบัวชนิดอื่นๆ        |
+----------------------+------------------+----------------------------+
| -   ฉนวนกันความร้อน    | []               | ฉนวนกันความร้อน ลดเสียง       |
|                      |                  | ลดความร้อน และป้องกันไฟ       |
| ตราสินค้า “BSM         |                  | ใช้สำหรับสำนักงาน ศูนย์การค้า    |
| Infillwall”          |                  | อาคารแสดงสินค้า โรงพยาบาล    |
+----------------------+------------------+----------------------------+
| -   ผลิตภัณฑ์ยิบซั่ม       | []               | ผ                          |
|                      |                  | ลิตภัณฑ์ยิบซั่มใช้สำหรับงานฝ้าเพดาน |
|   ตราสินค้า “Gyproc”   |                  | และผนังภายใน พื้นผิวเรียบ       |
|                      |                  | สวยงาม                     |
|                      |                  | ตกแต่งง่ายและมีความทนทาน      |
|                      |                  | ติดตั้งง่ายและมีน้ำหนักเบา ได้รับ   |
|                      |                  | ISO9002 และมาตรฐาน มอก.    |
+----------------------+------------------+----------------------------+
| -   ระบบโค           | []               | ใช้ในการติดตั้งระบบโครงคร่าวผนัง |
| รงคร่าวผนัง-เพดานที-บาร์ |                  | และฝ้าเพดาน ติดตั้งง่าย รวดเร็ว  |
|                      |                  | ให้ความแข็งแรงดีเยี่ยม ได้รับ     |
|   ตราสินค้า “Gyproc”   |                  | ISO9002 และมาตรฐาน มอก.    |
+----------------------+------------------+----------------------------+
| -   อุปกรณ์เสริม        | []               | เครื่องมือและอุปกรณ์ก่อสร้างทั่วไป  |
|                      |                  | วัสดุซ่อมแซมรอยต่อ กาว ซิลิโคน   |
|                      |                  | และอื่นๆ อีกมากมาย            |
+----------------------+------------------+----------------------------+
| 3.  ผลิตภัณฑ์สำหรับงานพื้น |                  |                            |
|     (Floorings)      |                  |                            |
+----------------------+------------------+----------------------------+
|   พรมปูพื้น “Tandus”    | []               | พรมปูพื้น Tandus              |
|   และพื้นไม้คุณภาพสูง     |                  | และพื้นไม้คุณภาพสูง Lignia      |
|   “Lignia”           |                  | ที่มีคุณส                      |
|                      |                  | มบัติพิเศษในการป้องกันการเปียกชื้น |
|                      |                  | เป็นผลิตภัณฑ์ที่เป็นมิตรกับสิ่งแวดล้อม |
+----------------------+------------------+----------------------------+
| 4.                   |                  |                            |
|  ผลิตภัณฑ์ไม้เพื่อสิ่งแวดล้อม |                  |                            |
|     (Sustainable     |                  |                            |
|     Timber Products) |                  |                            |
+----------------------+------------------+----------------------------+
| -                    | []               | ไม้สำหรับงานโครง             |
|  ไม้สำหรับงานเฟอร์นิเจอร์ |                  | สร้างและงานตกแต่งภายในภายนอก |
|     “EcoOne”, “MDF”, |                  | ผลิตจากไม้ธรรมชาติจากป่าปลูก    |
|     “Greenlam”, “3M” |                  | ทนแดด ทนฝน ปลอดภัยจากปลวก   |
|                      |                  | และการผุผัง รับประกันคุณภาพนาน  |
| -   ผลิตภัณฑ์ไม้ภายนอก   |                  | 25 ปี                       |
|     “Durapine”       |                  |                            |
+----------------------+------------------+----------------------------+
| 5.  ระบบประตู         |                  |                            |
|     และหน้าต่างอัจฉริยะ  |                  |                            |
|     (Architectural   |                  |                            |
|     Door & Window    |                  |                            |
|     Systems)         |                  |                            |
+----------------------+------------------+----------------------------+
| -   ระบบประตูหน้าต่าง   | []               | เป็นระบบที่มีรางเลื่อนอยู่ด้านบน    |
|                      |                  | และก                       |
|   ตราสินค้า “FLETCHER” |                  | ารป้องกันฝุ่นและน้ำเข้ารางด้านล่าง |
|                      |                  | ทำให้ไม่เป็นสนิม               |
|                      |                  | รวมทั้งง่ายต่อการพับเก็บ         |
|                      |                  | ดีไซน์สวยงาม ทันสมัย           |
|                      |                  | รับประกันคุณภาพนาน 7 ปี        |
+----------------------+------------------+----------------------------+

ตราสินค้าภายใต้ลิขสิทธิ์ของบริษัทฯ

[]

ตราสินค้าภายใต้ลิขสิทธิ์ของเจ้าของผลิตชั้นนำทั้งในประเทศและต่างประเทศ

ที่บริษัทฯ เป็นตัวแทนจำหน่าย

[]

การตลาดและภาวะการแข่งขัน

กลยุทธ์ทางด้านการตลาด (Marketing Strategies)

บริษัทฯ มีกลยุทธ์ทางด้านการตลาด โดยการจำหน่ายผลิตภัณฑ์ก่อสร้างตกแต่งภายใน
ควบคู่กับการให้คำแนะนำ คำปรึกษา และนำเสนอรายละเอียดการใช้งานที่ถูกต้องกับผู้ออกแบบ
โดยเฉพาะผลิตภัณฑ์เฉพาะด้านสำหรับผู้ออกแบบ (Specified Product)
ซึ่งส่วนใหญ่เป็นผลิตภัณฑ์ที่มีคุณลักษณะพิเศษเฉพาะ
เพื่อให้สามารถตอบสนองความต้องการและความพึงพอใจแก่ผู้ออกแบบและเจ้าของโครงการ
ทั้งในด้านคุณลักษณะ รูปแบบ ความสวยงาม และคุณภาพ บริษัทฯ
มีทีมงานฝ่ายขายที่มีความรู้เกี่ยวกับผลิตภัณฑ์ก่อสร้างตกแต่งภายในคุณภาพสูง อีกทั้งบริษัทฯ
ยังให้ความสำคัญกับการให้บริการจัดส่งผลิตภัณฑ์แก่ลูกค้าไปถึงยังสถานที่ที่ลูกค้าต้องการด้วยความรวดเร็ว
บริษัทฯ มีฝ่ายลูกค้าสัมพันธ์ (BSM Call Center) คอยให้คำแนะนำ ให้คำปรึกษา
ช่วยสนับสนุนและให้บริการหลังการขายกับลูกค้า
รวมทั้งช่วยประสานงานกับฝ่ายขายเพื่อส่งคำสั่งซื้อไปยังฝ่ายคลังสินค้า
และประสานงานการจัดส่งผลิตภัณฑ์ให้ลูกค้าตามกำหนด ทำให้บริษัทฯ
ได้รับความเชื่อถือและการยอมรับทั้งในด้านผลิตภัณฑ์และบริการจากผู้ออกแบบ ผู้รับเหมา
และเจ้าของโครงการเป็นอย่างดี

นอกจากนี้ บริษัทฯ มีนโยบายสนับสนุนให้ลูกค้าทุกรายสมัครเข้าเป็นสมาชิกของบริษัทฯ
เพื่อเป็นการสร้างแรงจูงใจให้ลูกค้าเกิดความรู้สึกที่ดีและการมีส่วนร่วม
ซึ่งจะส่งผลให้เกิดการซื้อในครั้งต่อไป บริษัทฯ
ยังมีส่วนร่วมในการแนะนำช่องทางธุรกิจให้แก่ระหว่างกลุ่มลูกค้าสมาชิกด้วยกัน
รวมทั้งมีการจัดงานพบปะสังสรรค์ระหว่างสมาชิกเพื่อสร้างเครือข่ายสมาชิก (Networking)
ซึ่งจะเป็นประโยชน์ในการประสานธุรกิจร่วมกันในอนาคต โดยทางบริษัทฯ
มีรูปแบบสมาชิกที่หลากหลายตามความเหมาะสมของลูกค้าแต่ละราย อาทิ BSM Club Card, BSM
Silver Card, BSM Gold Card, BSM Specialist Card, BSM Blue Card และ BSM
Platinum Card เป็นต้น ซึ่งการสมัครเป็นลูกค้าสมาชิกของบริษัทฯ
นอกจากจะได้รับข้อเสนอที่ดีกว่าลูกค้าทั่วไปแล้ว ยังได้รับสิทธิประโยชน์ต่างๆ ที่ทางบริษัทฯ
จะตอบแทนคืนสู่สมาชิกอีกด้วย โดยสิทธิประโยชน์เบื้องต้นจากการเป็นสมาชิกของบริษัทฯ มีดังนี้

+--------------------+-------------+------+-----+---------------------+
| ประเภทสมาชิก        | สิทธิป        |      |     |                     |
|                    | ระโยชน์ที่ได้รับ |      |     |                     |
+--------------------+-------------+------+-----+---------------------+
|                    | ส่วนลด       | วง   | ร   | สิทธิประโยชน์อื่น        |
|                    |             | เงินเ | ะยะ |                     |
|                    |             | ครดิต | เวล |                     |
|                    |             |      | าเค |                     |
|                    |             |      | รดิต |                     |
+--------------------+-------------+------+-----+---------------------+
| 1.                 |             | ไม่มี  | ไม่มี | -                   |
| ผู้รับเหมา            |             |      |     | ส่งสินค้าฟรีเมื่อสั่งซื้อเกิน  |
| ขนาดกลางและขนาดเล็ก |             |      |     | 5,000 บาท           |
|                    |             |      |     |                     |
| (                  |             |      |     | -                   |
| ไม่ได้จัดตั้งเป็นนิติบุคคล) |             |      |     | สะสม                |
|                    |             |      |     | คะแนนเพื่อแลกของรางวัล |
| - BSM Club Reward  |             |      |     |                     |
| Card               |             |      |     |                     |
+--------------------+-------------+------+-----+---------------------+
| 2.                 | -           | 150  | เร  | - ส่งสินค้าภายใน 1 วัน  |
| ผ                  | ส           | ,000 | ิ่มต้น |                     |
| ู้รับเหมาประเภทนิติบุคคล | ินค้าราคาพิเศษ | –    |     | -                   |
|                    |             | 300  | ที่   | ส่งสินค้าฟรีเมื่อสั่งซื้อเกิน  |
| - BSM Platinum     | -           | ,000 | 30  | 5,000 บาท           |
| Card               | สะสมยอ      | บาท  | วัน  |                     |
|                    | ดขายเพื่อรับคืน |      |     | -                   |
| - BSM Specialist   | Rebate      |      |     | มีสิทธิร่วมโ            |
| Card               |             |      |     | ปรโมชั่นคืนกำไรแก่สมาชิก |
|                    |             |      |     |                     |
| - BSM Gold Card    |             |      |     |                     |
|                    |             |      |     |                     |
| - BSM Silver Card  |             |      |     |                     |
|                    |             |      |     |                     |
| - BSM Blue Card    |             |      |     |                     |
|                    |             |      |     |                     |
| (สิทธิประโยชน        |             |      |     |                     |
| ์ขึ้นอยู่กับประเภทสมาชิก) |             |      |     |                     |
+--------------------+-------------+------+-----+---------------------+

หมายเหตุ : กรณีสมาชิกขอซื้อผลิตภัณฑ์เกินกว่าวงเงินเครดิตสูงสุดที่กำหนด
ทีมงานฝ่ายขายจะต้องขออนุมัติจากกรรมการบริหาร ซึ่งจะต้องพิจารณาอนุมัติเป็นกรณีพิเศษ

กระบวนการขายและจัดส่งผลิตภัณฑ์ของบริษัทฯ
ลูกค้าสามารถสั่งซื้อผลิตภัณฑ์ของบริษัทผ่านศูนย์ลูกค้าสัมพันธ์ (BSM Call Center) โดยตรง
หรือผ่านทางทีมงานฝ่ายขาย ซึ่งบริษัทฯ จะใช้เวลาดำเนินการจัดส่งสินค้าไปยังลูกค้าภายใน 24
ชั่วโมงนับจากได้รับการยืนยันคำสั่งซื้อ โดยมีขั้นตอนดังนี้

  ขั้นตอนที่ 1 เมื่อศูนย์ลูกค้าสัมพันธ์ (BSM Call Center) ได้รับการยืนยันคำสั่งซื้อ วัน เวลา
  และสถานที่ส่งมอบจากลูกค้า หรือเจ้าหน้าที่ฝ่ายขายแล้ว จะทำการออกใบกำกับภาษี (Tax
  Invoice) พร้อมส่งรายการสินค้าไปยังฝ่ายคลังสินค้า

  ขั้นตอนที่ 2 ฝ่ายคลังสินค้าดำเนินการเบิกสินค้า และจัดสินค้าตามใบสั่งซื้อ

  ขั้นตอนที่ 3 พนักงานคลังสินค้าแจ้งไปยังฝ่ายขนส่งสินค้าให้จัดส่งสินค้าไปยังลูกค้า

  ขั้นตอนที่ 4 ฝ่ายขนส่งสินค้าจัดส่งสินค้าไปยังลูกค้าตาม วัน เวลา
  และสถานที่ที่กำหนดไว้ในใบส่งของ
  โดยทางศูนย์ลูกค้าสัมพันธ์จะโทรศัพท์ไปแจ้งลูกค้าให้ทราบทันทีว่ากำลังไปส่งสินค้าให้
  และแจ้งประมาณเวลาที่คาดว่าจะถึงสถานที่ที่กำหนดไว้

[]

กลยุทธ์ด้านราคา (Price)

การกำหนดราคาผลิตภัณฑ์ของบริษัทฯ แบ่งตามลักษณะผลิตภัณฑ์แต่ละประเภท
โดยคำนึงถึงปัจจัยในการแข่งขันเป็นองค์ประกอบ โดยสามารถแบ่งกลยุทธ์ด้านราคาได้ดังนี้

-   ผลิตภัณฑ์ก่อสร้างสำหรับงานตกแต่งภายใน (Building Product)
    เนื่องจากสินค้าประเภทดังกล่าวมีจำหน่ายทั่วไปและมีความยืดหยุ่นต่อราคาสูง บริษัท
    จึงกำหนดราคาสินค้าโดยอ้างอิงตามราคาตลาด
    ซึ่งจะมีการสำรวจราคาตลาดทุกสัปดาห์เพื่อพิจารณาในการปรับราคาสินค้า

  ทั้งนี้ บริษัทฯ ยังมีนโยบายกำหนดราคาสินค้าเท่ากับผู้จำหน่ายรายอื่น ซึ่งบริษัทฯ
  ให้อำนาจการตัดสินใจลดราคาสินค้าเป็นกรณีพิเศษแก่ผู้อำนวยการฝ่ายขาย
  หรือผู้อำนวยการฝ่ายพัฒนาผลิตภัณฑ์

-   ผลิตภัณฑ์เฉพาะด้านสำหรับผู้ออกแบบ (Specified Product) สำหรับผลิตภัณฑ์กลุ่มนี้
    ถึงแม้ว่าในตลาดจะมีผลิตภัณฑ์ทดแทนอยู่มากมายหลากหลายตราสินค้า
    และมีการแข่งขันด้านราคาค่อนข้างสูง แต่ผลิตภัณฑ์ของบริษัทฯ
    ก็สามารถสร้างความแตกต่างในด้านคุณภาพ ความหลากหลาย และการบริการที่ดีกว่า บริษัทฯ
    จึงไม่มีนโยบายที่จะแข่งขันด้านราคากับคู่แข่งในผลิตภัณฑ์กลุ่มนี้
    แต่จะกำหนดราคาขายโดยวิธีบวกกำไรส่วนเพิ่มจากต้นทุนผลิตภัณฑ์ (Mark-up on Cost)

  กลยุทธ์ด้านช่องทางการจำหน่าย (Place)

บริษัทฯ มีกลยุทธ์การจำหน่ายผลิตภัณฑ์ในเชิงรุก โดยใช้ทีมงานฝ่ายขายที่มีประสิทธิภาพ
รวมทั้งมีความรู้และประสบการณ์ในด้านผลิตภัณฑ์ก่อสร้างตกแต่งภายใน ซึ่งบริษัทฯ
ได้แบ่งทีมงานฝ่ายขายออกเป็น 2 ทีม ได้แก่ ทีมงานขายสำหรับดูแลผู้ออกแบบ
และทีมงานขายสำหรับดูแลผู้รับเหมา เพื่อให้เข้าถึงความต้องการที่แตกต่างกันของกลุ่มลูกค้า
และบริษัทฯ
ยังเน้นการบริการที่รวดเร็วโดยมีศูนย์บริการลูกค้าสัมพันธ์ให้คำปรึกษาและแนะนำข้อมูลต่างๆ
เกี่ยวกับการตกแต่งภายใน ซึ่งปัจจุบันช่องทางการจำหน่ายผลิตภัณฑ์ของบริษัทฯ มี 2 ช่องทาง ดังนี้

-   ลูกค้าสามารถเลือกชมผลิตภัณฑ์และสั่งซื้อผลิตภัณฑ์ได้โดยตรง ณ สำนักงานขายของบริษัทฯ หรือ

-   ลูกค้าสามารถสั่งซื้อสินค้าได้โดยตรงผ่านศูนย์บริการลูกค้าสัมพันธ์
    ในกรณีที่เป็นสมาชิกของบริษัทฯ อยู่ก่อนแล้ว
    หรือสั่งซื้อผ่านทีมงานขายในกรณีที่เป็นลูกค้าใหม่หรือยังไม่ได้สมัครเป็นสมาชิก
    ซึ่งการรับบริการทั้ง 2 วิธีนี้ ลูกค้าจะได้รับความสะดวก และรวดเร็ว
    นอกจากนี้ยังมีช่องทางพิเศษสำหรับลูกค้าสมาชิกให้สามารถสั่งซื้อสินค้าได้ตลอด 24
    ชั่วโมงผ่านทางศูนย์บริการลูกค้าสัมพันธ์ (BSM Call Center)
    ซึ่งช่วยลดข้อจำกัดด้านเวลาในการที่ลูกค้าจะติดต่อสั่งซื้อผลิตภัณฑ์ของบริษัทฯ ได้

บริษัทฯ มีแผนงานที่จะเปิด 3 บริษัทย่อยทั้งในและต่างประเทศ
ซึ่งจะทำให้โครงสร้างธุรกิจของบริษัทมีความชัดเจนมากขึ้น
โดยในต่างประเทศจะเป็นการร่วมลงทุนกับบริษัทผู้แทนจำหน่ายในปัจจุบัน
เพื่อทำให้การทำงานมีความคล่องตัวมากขึ้น

กลยุทธ์ด้านการส่งเสริมการขาย (Promotion)

บริษัทฯ มีการจัดกิจกรรมส่งเสริมการขายโดยใช้ระบบที่มุ่งเน้นตอบแทนคืนแก่ลูกค้าสมาชิกของบริษัทฯ
เป็นหลัก (Loyalty Program) โดยลูกค้าสมาชิกจะได้รับสิทธิเข้าร่วมโปรโมชั่นพิเศษต่างๆ
ที่จัดขึ้น เช่น การเข้าร่วมรายการคืนกำไรแก่ลูกค้าสมาชิก การสะสมคะแนนเพื่อแลกของรางวัล
อาทิ บัตรเติมน้ำมันฟรี เป็นต้น

สำหรับการโฆษณาประชาสัมพันธ์และการสื่อสารไปยังกลุ่มลูกค้าผู้ใช้ผลิตภัณฑ์โดยตรงหรือผู้บริโภค
(End User) บริษัทฯ
ได้มีนโยบายในการมีส่วนร่วมในการจัดงานหรือเข้าร่วมในงานนิทรรศการและงานประกวดต่างๆ
ที่เกี่ยวข้องกับการออกแบบผลิตภัณฑ์ตกแต่งภายในและอุปกรณ์สำนักงาน ซึ่งบริษัทฯ
ให้ความสำคัญในการเข้าไปมีส่วนร่วมอย่างต่อเนื่อง
และถือเป็นอีกหนึ่งนโยบายในการการเพิ่มคุณค่าองค์กรและเพื่อเป็นการตอบแทนคืนสู่สังคมตามแนว
CSR (Corporate Social Responsibility)

กลุ่มลูกค้าเป้าหมาย

เนื่องจากการตัดสินใจเลือกซื้อผลิตภัณฑ์ก่อสร้างและตกแต่งภายใน
เจ้าของโครงการจะแจ้งงบประมาณและรูปแบบความต้องการแก่ผู้ออกแบบงานตกแต่งภายใน
เพื่อทำการออกแบบและกำหนดชนิดของผลิตภัณฑ์
หลังจากนั้นผู้รับเหมางานตกแต่งภายในจะเป็นผู้จัดซื้อผลิตภัณฑ์ตามที่ผู้ออกแบบกำหนดเพื่อนำไปใช้ก่อสร้างตกแต่งภายใน
เมื่อเสร็จงานแล้วขั้นตอนสุดท้ายคือการตรวจรับงานโดยเจ้าของโครงการ บริษัทฯ
มีความเข้าใจในลักษณะความสัมพันธ์ของแต่ละฝ่ายเป็นอย่างดี บริษัทฯ
จึงกำหนดกลุ่มลูกค้าเป้าหมายเป็น 2 กลุ่ม ได้แก่ ผู้ออกแบบงานตกแต่งภายใน
และผู้รับเหมางานตกแต่งภายใน ซึ่งทั้ง 2
กลุ่มเป็นผู้ที่มีอิทธิพลทางความคิดสำหรับงานก่อสร้างตกแต่งภายใน

จากฐานข้อมูลลูกค้าปัจจุบัน บริษัทฯ มีลูกค้าสมาชิกมากกว่า 1,000 ราย
ซึ่งส่วนใหญ่เป็นกลุ่มผู้รับเหมางานตกแต่งภายใน
และมีจำนวนลูกค้าที่สั่งซื้อสินค้าอย่างต่อเนื่องประมาณ 500 ราย ซึ่งจะเห็นได้ว่าบริษัท
มีฐานลูกค้าจำนวนมากและไม่มีการพึ่งพิงลูกค้ารายใหญ่หรือลูกค้ารายใดรายหนึ่งอย่างมีนัยสำคัญ

ภาวะการแข่งขัน

บริษัทฯ ไม่มีคู่แข่งขันทางตรง (Direct Competitor) เนื่องจากบริษัทฯ
มีความแตกต่างจากคู่แข่งขันรายอื่นทั้งด้านลักษณะผลิตภัณฑ์ที่จัดจำหน่าย และด้านกลุ่มลูกค้า กล่าวคือ
บริษัทฯ
มีการพัฒนาผลิตภัณฑ์ก่อสร้างตกแต่งภายในและจำหน่ายผลิตภัณฑ์ดังกล่าวภายใต้ตราสินค้าของบริษัทฯเอง
และเป็นตัวแทนจำหน่ายแต่เพียงผู้เดียวในประเทศไทยสำหรับผลิตภัณฑ์ภายใต้ลิขสิทธิ์ตราสินค้าชั้นนำจากต่างประเทศบางผลิตภัณฑ์
ในด้านกลุ่มลูกค้าของบริษัทฯ เน้นการตลาดตรงสู่กลุ่มผู้ออกแบบ (Interior Designer)
และผู้รับเหมางานตกแต่งภายใน (Interior Constructor) เป็นหลัก
ในขณะที่คู่แข่งขันส่วนใหญ่เน้นกลุ่มลูกค้าประเภทผู้รับเหมา และเจ้าของบ้านพักอาศัย (End User)
ซึ่งเป็นกลุ่มลูกค้าที่ผู้ประกอบการจะต้องเผชิญกับการแข่งขันที่ค่อนข้างสูง

บริษัทฯ มีคู่แข่งขันทางอ้อม (Indirect Competitor)
ซึ่งเป็นผู้ประกอบการศูนย์ค้าส่งค้าปลีกวัสดุก่อสร้างและอุปกรณ์ตกแต่ง
และผู้ประกอบการร้านค้าจำหน่ายผลิตภัณฑ์ก่อสร้างตกแต่งภายในเฉพาะด้าน
ปัจจุบันในประเทศไทยมีผู้ประกอบธุรกิจจำหน่ายวัสดุก่อสร้างและตกแต่งเพิ่มขึ้นมาก
โดยมีผู้ประกอบการรายใหญ่ในธุรกิจจำนวน 8 ราย
ซึ่งมีสาขาและตัวแทนจำหน่ายกระจายอยู่ทั้งในเขตกรุงเทพ ปริมณฑล และภูมิภาคต่างๆ ทั่วประเทศ
โดยผู้ประกอบการรายใหญ่ทุกรายมีรูปแบบการดำเนินธุรกิจแบบร้านค้าส่งค้าปลีกสมัยใหม่ (Modern
Trade) มีแนวคิดให้เป็นศูนย์รวมสินค้าวัสดุก่อสร้างและสินค้าตกแต่งบ้านครบวงจร
ที่ลูกค้าสามารถเลือกซื้อสินค้าเกี่ยวกับบ้านได้ในที่เดียว (One Stop Shopping)

ตารางแสดงรายชื่อผู้ประกอบการธุรกิจจำหน่ายวัสดุก่อสร้างและตกแต่ง (แยกตามรูปแบบธุรกิจ)

+------------------+---------------------------------------------------+
| รูปแบบธุรกิจ        | รายชื่อผู้ประกอบการ                                   |
+------------------+---------------------------------------------------+
| 1.               | บมจ.โฮมโปรดักส์เซ็นเตอร์ บจก.ซีอาร์ซีเพาเวอร์รีเทล         |
|   ธุรกิจโฮมเซ็นเตอร์ | บจก.สยามโกลบอลเฮ้าส์                                |
|     (Modern      |                                                   |
|     Trade)       |                                                   |
+------------------+---------------------------------------------------+
| 2.  ธุร           | บจก.ซีเมนต์ไทยการตลาด บจก.บุญถาวรเซรามิก              |
| กิจร้านค้าเฉพาะอย่าง | บจก.แกรนด์โฮมมาร์ทกรุ๊ป บจก.เดคคอร์มาร์ท บจก.ชลบุรีกันยง   |
|     (Specialty   | บจก.สุขภัณฑ์เซ็นเตอร์ บจก.อินเตอร์สุขภัณฑ์                  |
|     Store)       | บจก.อินเด็กซ์เฟอร์นิเจอร์ ฯลฯ                           |
+------------------+---------------------------------------------------+

ที่มา : รวบรวมโดยฝ่ายวิจัยธุรกิจ บมจ.ธนาคารกรุงไทย

ภาวะอุตสาหกรรม

พื้นที่สำนักงานให้เช่า

ประมาณการพื้นที่ให้เช่าอาคารสำนักงานในปี 2553 ยังคงมีอัตราการใช้พื้นที่ใกล้เคียงกับปี 2552
และไม่มีอุปทานพื้นที่อาคารสำนักงานใหม่เข้ามาในตลาด
ซึ่งคาดการณ์ว่าธุรกิจพื้นที่สำนักงานให้เช่าจะยังคงอยู่ในภาวะที่ตลาดมีอุปทานส่วนเกินต่อเนื่องไปจนถึงปี
2554-2555
เนื่องจากปัจจัยรุมเร้าที่ส่งผลกระทบต่อการชะลอตัวของการเติบโตของเศรษฐกิจประเทศไทย
โดยเฉพาะแรงกดดันภาวะเงินเฟ้อในประเทศ อาทิ
ระดับราคาน้ำมันที่ยังคงมีทิศทางปรับตัวสูงขึ้นอย่างต่อเนื่อง
การปรับเพิ่มของราคาสินค้าอุปโภค-บริโภคต่างๆ ตามภาวะต้นทุนการผลิตที่สูงขึ้น
ราคาสินค้าเกษตรสูงขึ้นจากผลของปัญหาภัยธรรมชาติ เป็นต้น
กอปรกับปัจจัยที่ส่งผลกระทบต่อการชะลอตัวของภาคการลงทุนเอกชน อาทิ
สถานการณ์การเมืองของประเทศไทยที่ยังคงมีความไม่แน่นอน ภาวะเศรษฐกิจโลกที่ยังไม่ฟื้นตัว
การแข็งค่าของเงินบาท แนวโน้มการปรับเพิ่มอัตราดอกเบี้ยนโยบาย และดอกเบี้ยธนาคารพาณิชย์
เป็นต้น
อย่างไรก็ดีอาคารสำนักงานตามแนวเส้นทางรถไฟฟ้าและรถไฟฟ้าใต้ดินที่มีมาตรฐานการบริการที่ดียังเป็นที่ต้องการของตลาดอย่างต่อเนื่อง
โดยส่วนใหญ่จะใช้กลยุทธ์ปรับปรุงการตกแต่งภายในพื้นที่สำนักงานเดิมแทน
ซึ่งจะส่งผลดีต่อธุรกิจจำหน่ายวัสดุก่อสร้างสำหรับงานภายในอาคาร ธุรกิจรับเหมาตกแต่งภายใน
และธุรกิจที่เกี่ยวเนื่อง

[]

ที่มา : จากการรวบรวมและประมาณการ โดยศูนย์วิจัยธุรกิจ ธนาคารกรุงไทย จำกัด (มหาชน)

อาคารชุดพักอาศัย (Condominium)

ประมาณการอัตราเติบโตของตลาดอาคารชุดพักอาศัยปี 2553 จะขยายตัวเพิ่มขึ้น 7.6%
โครงการส่วนใหญ่จะเป็นของผู้ประกอบการรายใหญ่ซึ่งมีเงินลงทุนสูง
และให้ความสำคัญกับการพัฒนาโครงการในบริเวณทำเลที่ตั้งใกล้สถานีรถไฟฟ้าต่างๆ
เนื่องจากผู้ซื้อที่มีรายได้ปานกลางยังมีกำลังซื้อที่อยู่อาศัยเป็นของตนเอง
และต้องการพักอาศัยในเมือง
แต่ก็ยังมีปัจจัยลบที่ส่งผลให้อัตราการเติบโตของอุปทานห้องชุดพักอาศัยใหม่ อาทิ
มาตรการกำกับดูแลของธนาคารแห่งประเทศไทยเกี่ยวกับอัตราส่วนการให้สินเชื่อเพื่อที่อยู่อาศัยต่อมูลค่าทรัพย์สิน
(Loan to Value Ratio) ของธนาคารพาณิชย์ แนวโน้มอัตราดอกเบี้ยที่เพิ่มขึ้น
การชะลอตัวของภาคการลงทุนเอกชน เป็นต้น
โครงการที่อยู่ระหว่างการก่อสร้างก็คาดว่าจะเริ่มชะลอโครงการเพื่อรอดูสถานการณ์ต่างๆ
ให้มีความชัดเจนก่อน

[]

ที่มา : จากการรวบรวมและประมาณการ โดยศูนย์วิจัยธุรกิจ ธนาคารกรุงไทย จำกัด (มหาชน)

เซอร์วิสอพาร์ทเม้นท์ (Service Apartment)

ประมาณการห้องพักเซอร์วิสอพาร์ทเม้นท์ในเขตกรุงเทพมหานครและปริมณฑลปี 2553
มีอัตราการเพิ่มขึ้นเพียง 5.1% ซึ่งอัตราการเติบโตชะลอตัวลงจากปี 2552
แต่ประมาณการอัตราการเข้าพักยังคงอยู่ที่ระดับ 74%-75% ใกล้เคียงกับปีที่ผ่านๆ มา
โดยคาดการณ์ว่าปี 2554 การเติบโตของอุปทานใหม่จะต่ำกว่า 5%
เนื่องจากปัจจัยเรื่องแนวโน้มอัตราเงินเฟ้อและแนวโน้มอัตราดอกเบี้ยที่เพิ่มขึ้น
ภาวะเศรษฐกิจโลกที่ยังไม่ฟื้นตัว ส่งผลให้ผู้บริโภคที่มีกำลังซื้อในกลุ่มธุรกิจนี้มีแนวโน้มลดลง

[]

ที่มา : จากการรวบรวมและประมาณการ โดยศูนย์วิจัยธุรกิจ ธนาคารกรุงไทย จำกัด (มหาชน)

การจัดหาผลิตภัณฑ์

ในส่วนของผลิตภัณฑ์ภายใต้ลิขสิทธิ์ตราสินค้าของบริษัทเอง บริษัทฯ
จะทำการว่าจ้างโรงงานผู้ผลิตในประเทศที่ได้คุณภาพผ่านเกณฑ์มาตรฐานที่บริษัทฯ
กำหนดให้เป็นผู้ผลิต สำหรับผลิตภัณฑ์ภายใต้ลิขสิทธิ์ตราสินค้าชั้นนำทั้งในประเทศและจากต่างประเทศ
บริษัทฯ มีนโยบายการจัดซื้อผลิตภัณฑ์จากเจ้าของลิขสิทธิ์ตราสินค้าโดยตรง ทั้งนี้ บริษัทฯ
มีขั้นตอนและวิธีการจัดหาผลิตภัณฑ์โดยการกำหนดรูปแบบ คุณลักษณะ
และประเภทผลิตภัณฑ์ที่ต้องการตามแผนการขายของฝ่ายขาย
หลังจากนั้นจะพิจารณาคัดเลือกและจัดซื้อผลิตภัณฑ์จากผู้ผลิต
ซึ่งโดยปกติจะทำการคัดเลือกผู้ผลิตมากกว่าหนึ่งราย
ยกเว้นผู้ผลิตที่เป็นพันธมิตรของบริษัทมาเป็นเวลานาน อาทิ บริษัท ไทยผลิตภัณฑ์ยิบซั่ม จำกัด
(มหาชน) เป็นต้น
สำหรับการพิจารณาตัดสินใจจัดหาผลิตภัณฑ์จะเป็นการพิจารณาร่วมกันระหว่างฝ่ายบริหาร
ฝ่ายพัฒนาผลิตภัณฑ์ และฝ่ายขาย เพื่อให้ได้ผลิตภัณฑ์ที่มีคุณลักษณะเป็นไปตามที่กำหนด

บริษัทฯ มียอดสั่งซื้อผลิตภัณฑ์มากกว่าร้อยละ 30 ของมูลค่าการสั่งซื้อรวมในปี 2553
จากคู่ค้ารายใหญ่ ดังนี้

+--------------------------+-------+----+------------+---------------+
| บริษัท                     | ผ     | ปร | ระ         | ยอดสั่งซื้อ ปี     |
|                          | ลิตภัณฑ์ | ะเ | ยะเวลาติดต่อ | 2553          |
|                          |       | ทศ |            |               |
+--------------------------+-------+----+------------+---------------+
| 1. บริษัท ไทยผลิตภัณฑ์ยิบซั่ม    | แผ    | ไ  | 10 ปี       | 99.68 ล้านบาท  |
| จำกัด (มหาชน)             | ่นยิบซั่ม | ทย |            |               |
|                          |       |    |            | คิดเป็นร้อยละ 30 |
|                          |       |    |            | ของมูลค่าก      |
|                          |       |    |            | ารสั่งซื้อสินค้ารวม |
+--------------------------+-------+----+------------+---------------+

หมายเหตุ : มูลค่าการสั่งซื้อสินค้ารวมในปี 2553 เท่ากับ 329.49 ล้านบาท

ผลกระทบต่อสิ่งแวดล้อม

บริษัทฯ
ดำเนินธุรกิจเป็นผู้จัดจำหน่ายผลิตภัณฑ์ก่อสร้างตกแต่งภายในโดยการจัดซื้อผลิตภัณฑ์มาเพื่อจำหน่าย
ไม่มีโรงงานผลิตสินค้า และไม่มีการจำหน่ายผลิตภัณฑ์ที่เป็นวัตถุอันตราย
อีกทั้งในส่วนของสาขาจังหวัดสมุทรปราการซึ่งเป็นศูนย์ประกอบและติดตั้งผลิตภัณฑ์ระบบประตู-หน้าต่างตราสินค้า
Fletcher ก็ไม่ได้มีกระบวนการผลิตที่เป็นอันตรายใดๆ ดังนั้นธุรกิจของบริษัทฯ
จึงไม่มีผลกระทบต่อสิ่งแวดล้อม

งานที่ยังไม่ได้ส่งมอบ

- ไม่มี -